DA Den Europæiske Unions Tidende C 260/15

Domstolens dom (Ottende Afdeling) af 18. juli 2013 — Vodafone Omnitel NV (sagerne C-228/12, C-231/12 og C-258/12), Fastweb SpA (sagerne C-229/12 og C-232/12), Wind Telecomunicazioni SpA (sagerne C-230/12 og C-254/12), Telecom Italia SpA (sagerne C-255/12 og C-256/12) og Sky Italia srl (sag C-257/12) mod Autorità per le Garanzie nelle Comunicazioni, Presidenza del Consiglio dei Ministri (sagerne C-228/12 — C-232/12, C-255/12 og C-256/12), Commissione di Garanzia dell’Attuazione della Legge sullo Sciopero nei Servizi Pubblici Essenziali (sagerne C-229/12, C-232/12 og C-257/12) og Ministero dell’Economia e delle Finanze (sag C-230/12) (anmodning om præjudiciel afgørelse fra Tribunale Amministrativo regionale per il Lazio — Italien)

(Forenede sager C-228/12 — C-232/12 og C-254/12 — C-258/12) (1)

(Elektroniske kommunikationsnet og -tjenester - direktiv 2002/20/EF - artikel 12 - administrationsgebyrer, som afkræves virksomheder i den berørte sektor - national bestemmelse, der undergiver operatører inden for elektronisk kommunikation betaling af et gebyr til dækning af de nationale tilsynsmyndigheders driftsomkostninger)

2013/C 260/25

Processprog: italiensk

Den forelæggende ret

Tribunale Amministrativo regionale per il Lazio

Parter i hovedsagen

Sagsøgere: Vodafone Omnitel NV (sagerne C-228/12, C-231/12 og C-258/12), Fastweb SpA (sagerne C-229/12 og C-232/12), Wind Telecomunicazioni SpA (sagerne C-230/12 og C-254/12), Telecom Italia SpA (sagerne C-255/12 og C-256/12) og Sky Italia srl (sag C-257/12)

Sagsøgte: Autorità per le Garanzie nelle Comunicazioni, Presidenza del Consiglio dei Ministri (sagerne C-228/12 — C-232/12, C-255/12 og C-256/12), Commissione di Garanzia dell’Attuazione della Legge sullo Sciopero nei Servizi Pubblici Essenziali (sagerne C-229/12, C-232/12 og C-257/12) og Ministero dell’Economia e delle Finanze (sag C-230/12)

Procesdeltagere: Wind Telecomunicazioni SpA (sagerne C-228/12, C-229/12, C-232/12, C-255/12 — C-258/12), Telecom Italia SpA (sagerne C-228/12, C-230/12, C-232/12 og C-254/12), Vodafone Omnitel NV (sagerne C-230/12 og C-254/12), Fastweb SpA (sagerne C-230/12, C-254/12 og C-256/12) og Television Broadcasting System SpA (sag C-257/12)

Sagens genstand

Anmodning om præjudiciel afgørelse — Tribunale Amministrativo Regionale del Lazio — fortolkning af artikel 12 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) — administrative afgifter pålagt virksomhederne — lovgivning, hvorefter alle de nationale tilsynsmyndigheders omkostninger, der ikke finansieres af staten, fordeles mellem virksomhederne i den pågældende sektor på grundlag af disses indtægter ved de relevante salg af varer eller tjenesteydelser

Konklusion

Artikel 12 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) skal fortolkes således, at den ikke er til hinder for en medlemsstats lovgivning som den i hovedsagerne omhandlede, i medfør af hvilken virksomheder, der udbyder en elektronisk kommunikationstjeneste eller et elektronisk kommunikationsnet, afkræves et gebyr, der er bestemt til dækning af alle de af den nationale tilsynsmyndighed afholdte omkostninger, som ikke finansieres af staten, hvorved disse gebyrers størrelse fastsættes på grundlag af de indtægter, som disse virksomheder oppebærer, under forudsætning af at dette gebyr udelukkende er bestemt til at dække omkostninger til de aktiviteter, der er nævnt i artikel 12, stk. 1, litra a), at de samlede indtægter i form af det pågældende gebyr ikke overstiger de samlede omkostninger i forbindelse med disse aktiviteter, og at virksomhederne pålægges disse gebyrer på en objektiv, transparent og forholdsmæssigt afpasset måde, hvilket det tilkommer den forelæggende ret at efterprøve.

(1) EUT C 217 af 21.7.2012.